F'Lulju 2019 David Sassoli ġie elett bħala l-President tal-Parlament Ewropew Fl-ewwel sessjoni plenarja wara l-elezzjonijiet Ewropej, il-Parlament jeleġġi President ġdid, 14-il Viċi President ġdid u 5 Kwesturi Il-karigi eletti kollha fil-Parlament Ewropew, jiġifieri l-President, il-Viċi President, il-Kwestur, il-President u l-Viċi President tal-Kumitat, u l-President u l-Viċi President tad-Delegazzjoni, jiġu mġedda kull sentejn u nofs , għalhekk darba fil-bidu u darba f'nofs it-terminu leġiżlattiv ta' 5 snin. Dawk li attwalment għandhom kariga jistgħu jiġu kkonfermati għat-tieni mandat. Fl-elezzjoni tal-President, tal-Viċi Presidenti u tal-Kwesturi, jenħtieġ li titqies il-ħtieġa li tiġi żgurata b'mod ġenerali rappreżentazzjoni ġusta tal-Istati Membri u ta' fehmiet politiċi. Il-President tal-Parlament Ewropew Il-President imexxi l-attivitajiet tal-Parlament, jippresiedi s-seduti plenarji u jiffirma l-baġit annwali tal-UE. Il-President jirrappreżenta lill-Parlament fil-konfront tad-dinja esterna u fir-relazzjonijiet tiegħu mal-istituzzjonijiet l-oħra tal-UE. ġie elett President tal-Parlament Ewropew. Kif jiġi elett il-President? L-ewwel att ta' Parlament Ewropew ġdid huwa li jiġi elett il-President tiegħu. Il-kandidati għall-Presidenza jistgħu jiġu proposti jew minn grupp politiku jew minn minimu ta' 38 Membru tal-Parlament Ewropew. L-elezzjoni ssir permezz ta' vot sigriet. Biex jiġi elett, kandidat jeħtieġlu jirbaħ maġġoranza assoluta tal-voti validi mitfugħa, jiġifieri 50 % u vot wieħed. Jekk ma jiġi elett l-ebda kandidat fl-ewwel votazzjoni, l-istess kandidat jew kandidati oħra jistgħu jiġu nominati għat-tieni rawnd ta' votazzjoni taħt l-istess kundizzjonijiet. Dan jista' jiġi ripetut bit-tielet rawnd jekk ikun meħtieġ, għal darb'oħra bl-istess regoli. Jekk ħadd ma jiġi elett fit-tielet votazzjoni, iż-żewġ kandidati li jkunu kisbu l-aktar voti f'dak ir-rawnd jipproċedu għar-raba' votazzjoni, fejn dak li jirċievi l-akbar numru ta' voti jirbaħ. (Jekk f'dan l-istadju jkun hemm żewġ kandidati bl-istess ammont ta' voti, il-kandidat l-aktar anzjan jiġi ddikjarat ir-rebbieħ). Min huma l-Viċi Presidenti u l-Kwesturi? Il-Viċi Presidenti jistgħu jissostitwixxu lill-President fit-twettiq tad-dmirijiet tiegħu fejn ikun meħtieġ, inkluża l-presidenza tas-seduti plenarji. Huma wkoll membri tal-Bureau - il-korp responsabbli għall-kwistjonijiet amministrattivi, tal-persunal u organizzazzjonali kollha fil-Parlament. Il-Kwesturi jittrattaw kwistjonijiet amministrattivi li jaffettwaw b'mod dirett lill-Membri tal-Parlament Ewropew stess. Il-President Ewropew għandu 14-il viċi president u 5 kwesturi. Kif inhuma eletti? Il-kandidati għall-karigi ta' Viċi President u Kwestur jistgħu jiġu ppreżentati jew minn grupp politiku jew minn tal-inqas 38 Membru. L-elezzjoni viċi presidenzjali ssir permezz ta' votazzjoni sigrieta waħda għall-kandidati kollha. L-ordni li fiha jiġu eletti l-kandidati tiddetermina l-ordni ta' preċedenza). Min huma l-presidenti tal-gruppi politiċi u kif jiġu eletti? Bħalissa hemm 7 gruppi politiċi fil-Parlament Ewropew. Kull grupp politiku jeleġġi l-president jew il-presidenti tiegħu. Il-presidenti u l-president tal-PE jiffurmaw il-Konferenza tal-Presidenti tal-PE Il-Konferenza tal-Presidenti torganizza l-ippjanar leġiżlattiv u tal-ħidma tal-Parlament, tiddeċiedi dwar ir-responsabbiltajiet u s-sħubija tal-kumitati u d-delegazzjonijiet u hija responsabbli għar-relazzjonijiet ma' istituzzjonijiet oħra tal-UE, il-parlamenti nazzjonali u pajjiżi mhux tal-UE. Min huma l-presidenti tal-kumitati u kif jiġu eletti? Matul is-seduti kostituttivi tagħhom (u f'nofs it-terminu, meta jiġu eletti membri b'karigi ġodda), il-kumitati tal-Parlament jeleġġu l-Presidenti u l-Viċi Presidenti tagħhom. Il-Presidenti u l-Viċi Presidenti jistgħu jiġu kkonfermati wkoll għat-tieni mandat fl-elezzjonijiet li jsiru f'nofs it-terminu tal-leġiżlatura. Kull kumitat jeleġġi l-Bureau tiegħu, li jikkonsisti minn President u Viċi Presidenti, f'votazzjonijiet separati. In-numru ta' Viċi Presidenti li għandhom jiġu eletti huwa determinat mill-Parlament kollu fuq proposta mill-Konferenza tal-Presidenti. Id-delegazzjonijiet interparlamentari permanenti tal-Parlament (għal relazzjonijiet ma' parlamenti mhux tal-UE) jeleġġu wkoll il-Presidenti u l-Viċi Presidenti tagħhom, permezz tal-istess proċedura bħal fil-każ tal-kumitati. Min huma l-Koordinaturi fil-kumitati u kif jiġu eletti? Il-gruppi politiċi jeleġġu "koordinaturi" għall-kumitati parlamentari. Dawn huma l-mexxej politiku ta' kull grupp fil-kumitat. Huma jikkoordinaw il-perspettiva tal-grupp tagħhom rigward is-suġġetti mressqa quddiem il-kumitat, u flimkien mal-president u l-viċi presidenti, jorganizzaw il-ħidma fil-kumitat. Għal aktar informazzjoni Lista ta' Viċi Presidenti u Kwesturi attwali (li jiffurmaw il-Bureau tal-Parlament) L-elezzjoni tal-president tal-PE - podcast mis-Servizz ta' Riċerka tal-Parlament Ewropew L-elezzjoni tal-president tal-Parlament Ewropew - proċedura spjegata Kif jiġi elett il-President tal-Parlament Ewropew (infografika) Min huma l-Membri tal-Parlament Ewropew (infografika) Sir af aktar dwar il-Gruppi Politiċi hawnhekk Aktar informazzjoni u links għall-paġni ewlenin tal-gruppi politiċi eżistenti Siti web tal-Kumitati Parlamentari Aqsam din il-paġna ma' ħaddieħor: Irreġistra biex tirċievi l-aġġornamenti b'mail